open-index/open-wikipedia-markdown huggingface dataset:
Liste over ordførere i Steigen

**Liste over ordførere i Steigen** er en kronologisk oversikt over ordførerne i Steigen kommune i Nordland siden formannskapslovene trådte i kraft fra 1. januar 1838. I 1838 utgjorde Steigen de to sognene Steigen (mellom Lundøya og Skotsfjorden) og Ledingen (mellom Skotsfjorden og like sør for Brennvika) i Salten prosti. I perioden fra 1. november 1900 til 31. desember 1963 var Ledingen (senere Leiranger) utskilt som egen kommune. 1. januar 1964 ble «storkommunen» Steigen etablert, etter en sammenslåing av Steigen, Leiranger og Nordfold kommuner, samt deler av Hamarøy og Kjerringøy.

Steigens første ordfører var sogneprest , som innehadde vervet til han flyttet fra Steigen i 1839.  er den som har hatt ordførervervet i flest år. I årene mellom 1902 og 1937 hadde han to perioder med avbrudd og var ordfører i til sammen 29 år. «Storkommunens» første ordfører var , som da kom fra ordførervervet i . Berit Undrum Jacobsen ble i 1991 valgt til kommunens første kvinnelige varaordfører, og i 2003 ble Berit Woie Berg den første kvinnen som ble valgt til ordfører.

## Liste over ordførere siden 1838

## Fotnoter


## Referanser


## Kilder
*  (Ordførerne 1838–1901).
Chris Cheng

**Chris Cheng** (født 14. desember 1979 i Mission Viejo, California) er en amerikansk sportsskytter, instruktør, foredragsholder og kommentator. Han ble kjent i 2012 da han vant fjerde sesongen av TV-programmet *Top Shot* produsert av History Channel, og fikk en profesjonell skytterkontrakt med hovedsponsoren av programmet, Bass Pro Shops. Han konkurrerer innen IPSC, multigun, USPSA og IDPA, og har arbeidet med National Rifle Association og National Shooting Sports Foundation for å fremme skytesporten.

Han har en japansk-kubansk mor og kinesisk-amerikansk far, og snakker flytende spansk. Fra 1998 til 2003 utdannet han seg i statsvitenskap fra University of California, Los Angeles, og har en mastergrad i internasjonal politikk fra Monterey Institute of International Studies. Cheng jobbet i ulike roller for Google fra 2007 til 2012 før han forlot Google i juni 2012 for å satse på profesjonell skyting på heltid.

Cheng er nyhetskommentator hos NRA hvor han deler sine meninger og kommentarer rundt en rekke spørsmål. Han reiser også rundt og besøker Bass Pro-butikker over hele USA og hjelper kunder. Han har skrevet boken *Shoot to Win* hvor han deler både hvordan han trente for å vinne *Top Shot* og hvordan han tenker for å lykkes i livet. Han er også skribent hos *The Firearm Blog* hvor han skriver om skytevåpen og utstyr.

I desember 2013 kom han ut offentlig som homofil, og uttrykte et håp om at dette kunne være med på å bryte ned stereotyper både om homofile og våpenentusiaster. I 2020 ble Cheng med i styret i LGBTQ-våpenrettighetsorganisasjonen Pink Pistols.

På fritiden synger han i kor som barytonsanger for San Francisco Symphony Chorus.

## Referanser
Marija Gusjtsjina (sportsskytter)

**Marija Gusjtsjina** (russisk: Мария Гущина) er en russisk sportsskytter med 3 VM-gull med pistol i Production Lady-kategorien (2011, 2014 og 2017). Hun konkurrerer for Team CZ. I tillegg til å være dominerende i Lady-kategorien har hun også hevdet seg kraftig i Overall-kategorien mot mannlige skyttere på flere store Level 3-stevner og høyere, og gjorde en imponerende opptreden under VM i 2017 da hun både vant kvinneklassen i Production og kom på sjetteplass i Production samlet med 98.23% av Ben Stoeger på førsteplass. Produksjonsdivisjonen var også den divisjonen med den tøffeste konkurransen og størst antall deltakere. Gusjtsjina har også hevdet seg i dynamisk rifle, og kom på tredjeplass i 2017 IPSC Rifle World Shoot i Open Lady-kategorien og andreplass i EM i 2015.

## Referanser
Sami Hautamäki

**Sami Hautamäki** er en finsk sportsskytter som tok sølv i Standard-divisjonen bak Håvard Østgaard i 2017 IPSC Rifle World Shoot, og sølv i Modified-divisjonen bak Teemu Rintala i 2018 IPSC Shotgun World Shoot. I 2015 tok han gull i Standard-divisjonen i det europeiske IPSC-riflemesterskapet. Han har også 5 pallplasseringer fra det nordiske IPSC rifle-mesterskapet, hvorav 4 av dem er gull.

## Referanser
Daniel Horner

**Daniel Horner** er en amerikansk sportsskytter og instruktør som ble nummer fire i Production-divisjonen i 2008 IPSC Handgun World Shoot. I 2009 kom han på 6. plass i det europeiske IPSC-riflemesterskapet i Open-divisjonen. Daniel skyter varierte typer konkurranser innen dynamisk sportsskyting med hovedvekt på multigun, og har vunnet Tactical-divisjonen i det amerikanske USPSA Multigun-mesterskapet 10 ganger (2007, 2009, 2010, 2011, 2012, 2014, 2015, 2016, 2017 og 2018). Horner konkurrerte for US Army Marksmanship Unit fra 2005 til 2018, da han gikk over til Team SIG Sauer. Han har også 4 ganger vunnet 3-Gun Nation Pro Series, og er 2 ganger amerikansk IDPA-mester.

Daniel har ogås deltatt på flere skarpskytter-konkurranser, og har 4 ganger vunnet Mammoth Sniper Competition (fra 2012 til 2015, hvorav 3 ganger med Tyler Payne som makker og 1 gang med konen Candice Horner som makker). I 2012 kom han på førsteplass i lagkonkurransen i International Sniper Competition, og i 2014 på førsteplass i lagkonkurransen i USASOC International Sniper Competition, begge med Tyler Payne som makker.

## Referanser
Eduardo de Cobos

**Eduardo de Cobos** (født 20. august 1974) er en spansk sportsskytter og instruktør som tok bronse i Production-divisjonen i 2017 IPSC Handgun World Shoot i Châteauroux, Frankrike. Han har også to gull- og en bronsemedalje fra det europeiske IPSC Handgun-mesterskapet. Eduardo begynte å skyte som en helgeaktivitet med faren mellom 1990 og 1992. Han fikk sitt gjennombrudd i 1997 da han vant det spanske IPSC Handgun-mesterskapet, og har i dag over 15 spanske mesterskapstitler. Eduardo ble nummer 6 i Production-divisjonen i 2008 IPSC Handgun World Shoot på Bali.

## Referanser
Theodore T. Bugas

**Theodore Thomas Bugas** (født 5. juni 1924 i Wamsutter i Sweetwater County i Wyoming i USA, død 20. august 2022 i Portland i Oregon) var en amerikansk politiker tilhørende det republikanske parti.

Han var medlem av Oregon House of Representatives. Han var forretningsmann og visepresident i et fiskeriproduktselskap. Hans virksomhet var særlig knyttet til fiskeribedrifter i hans hjemsted i mange år, Astoria ved Columbia Rivers utløp, og han engasjerte seg i tiltak for å bevare den truede laksebestanden i elven. 

Bugas døde av covid-19 i Portland den 20. august 2022, i en alder av 98 år.
## Referanser
Harold Joseph Dimmerling

**Harold Joseph Dimmerling** (1914–1987) var en amerikansk prelat og katolsk biskop av Rapid City i Sør-Dakota.
## Liv og virke
### Prest
Harold Joseph Dimmerling ble presteviet den 2. mai 1940 i Altoona i Pennsylvania, av biskopen der, Richard Thomas Guilfoyle. Etter prestevielsen innehadde han sjelesorgsstillinger i St. Cloud, Breckenridge, Brushvale, Glenwood, Villard og Little Falls, alle steder i Minnesota.  Han virket også ved prestseminaret i Collegeville i Minnesota.

### Biskop av Rapid City
Den 11. september 1969 utnevnte pave Paul VI ham til biskop av Rapid City. Biskopen av Saint Cloud, George Henry Speltz, bispeviet ham i katedralen i Rapid City den 30. oktober samme år; medkonsekratorer var biskop emeritus av Saint Cloud, Peter William Bartholome og biskop-emeritus av Rapid City, William Tibertus McCarty, CSsR.

Dimmerling etablerte et program for det permanente diakonat i bispedømmet, et legministerprogramm, og han ordinerte den første i indianer til diakon i hele USA.

Dimmerling startet bispedømmekontorer for landbefolkning og for sosiale anliggender, og et sjelesørgerisk program for separerte, skilte og enker. Han etablerte kirkeavisen *West River Catholic*.

Biskop Joseph Dimmerling døde den 3. desember 1987. 

Mange år etter hans død, i november 2018, bekjentgjorde bispedømmet Saint Cloud at det forelå «troverdige beskyldninger» om seksuelt misbruk av en mindreårig om ham da han var prest i det bispedømmet.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1753-1816)*1775
* Biskop Louis-Guillaume-Valentin Dubourg (1766-1833) *1815
* Biskop Joseph Rosati (1789-1843) *1824
* Erkebiskop Peter Richard Kenrick (1806-1896) *1841
* Biskop Thomas Langdon Grace (1814-1897) *1859
* Erkebiskop John Ireland (1838-1918) *1875
* Erkebiskop James John Keane (1856-1929) *1902
* Erkebiskop Henry Patrick Rohlman (1876-1957) *1927
* Biskop Edward Aloysius Fitzgerald (1893-1972) *1946
* Biskop George Henry Speltz (1912-2004) *1963
* Biskop *Harold Joseph Dimmerling* (1914-1987) *1969

## Referanser
Herbert L. Chabot

**Herbert Leonard Chabot** (født 17. juli 1931 i Bronx i New York City i USA, død 11. oktober 2022 i Aspen Hill i Montgomery County i Maryland) var en amerikansk dommer ved USAs skattedomstol.

## Liv og virke
### Bakgrunn
Chabot ble født i The Bronx og ble uteksaminert fra *Stuyvesant High School* i 1948. Han mottok en B.A. *cum laude* fra City College of New York i 1952, en LL.B. fra Columbia University i 1957; og en LL.M. i skatterett fra Georgetown University i 1964.

### Karriere
Han tjenestegjorde i USAs hær i to år, og i *Army Reserves (civil affairs units)* i åtte år. Han tjenestegjorde i den juridiske stab for American Jewish Congress fra 1957 til 1961; var advokat/rådgiver for dommer Russell E. Train, fra 1961 til 1965; og i Kongressens felleskomité for skatt, 1965–78. Han var en valgt delegat til *Maryland Constitutional Convention* fra 1967 til 1968; adjunkt ved *National Law Center* ved George Washington University, fra 1974 til 1983. Han var medlem av *American Bar Association, Tax Section* og *Federal Bar Association*.

### Dommer i skattedomstolen
Chabot ble utnevnt av president Jimmy Carter til dommer i USAs skattedomstol den 3. april 1978, for en periode som endte 2. april 1993. Han fungerte som seniordommer ved tilbakekalling av å utføre dommeroppgaver inntil hans gjenutnevning av Bill Clinton ble bekreftet i oktober 20, 1993, for en periode som sluttet 19. oktober 2008. 

Han trakk seg tilbake den 30. juni 2001, men ble tilbakekalt 1. juli 2001 for igjen å tjenstegjøre som seniordommer. Han trakk seg helt fra retten 1. januar 2016.

Chabot døde av komplikasjoner fra covid-19 den 11. oktober 2022, 91 år gammel.

## Referanser
Jessie Harrison

**Jessie Harrison**, tidligere kjent som **Jessie Duff**, er en amerikansk sportsskytter fra McDonough (Georgia, USA) som tok sølvmedalje i Open Lady-kategorien i 2017 IPSC Handgun World Shoot i Châteauroux i Frankrike, og bronsemedalje i 2011 IPSC Handgun World Shoot på Rhodos i Hellas. Hun tok også gull i det amerikanske IPSC Handgun-mesterskapet i Open Lady-kategorien i 2015 og sølv i 2013, og har tatt 16 gullmedaljer i USPSA Handgun-mesterskapet i Lady-kategorien mellom 2007 og 2015.

Jessie sin skytekarriere begynte med cowboyskyting før hun gikk over til multigun og Steel Challenge. Hun har siden fokusert på IPSC, USPSA, Steel Challenge og NRA Action Pistol. Hun er kjent for å ha vært den første kvinnelige skytteren som oppnådde rangering som stormester (eng. *grand master*, GM) i det amerikanske forbundet for dynamisk sportsskyting, USPSA, hvilket hun gjorde i Open-divisjonen ved å oppnå et snitt på 95% eller høyere på klassifiserings-øvelser.

Harrison begynte sin skytekarriere i ung alder sammen med faren, og vant sin første verdensmestertittel i cowboyskyting. Hun har også vunnet en nasjonal tittel i Bianchi Cup i 2014 (Lady Open Action Pistol), og har 11 verdensmestertitler som beste kvinne i Steel Challenge World Speed Shooting Championship (WSSC) fra 2007 og 2009-2018. Harrison har vært sponset av Team Weatherby som talsperson for bevaring av jakt og sportsskyting, og er lagkaptein for Team Taurus.

## Referanser
Julie Golob

**Julie Goloski Golob** (tidligere **Julie Goloski**) er en amerikansk sportsskytter som konkurrerer innen IPSC og Steel Challenge. Hun ble verdensmester i Classic Lady-kategorien under 2017 IPSC Handgun World Shoot i Frankrike, og har i tillegg 2 VM-sølv (2005 Standard Lady, 2011 Production Lady) og et VM-bronse (2014 Production Lady). Hun har også 7 VM-titler i kvinneklassen i Steel Challenge World Speed Shooting Championship, 2 Lady-titler fra det amerikanske IPSC Handgun-mesterskapet, og 13 USPSA Handgun-titler i Lady-kategorien fordelt på 7 ulike divisjoner.

Julie begynte sin skytekarriere da hun var 14, og trente med sin far Pete Goloski. Hun fortsatte å konkurrere gjennom videregående skole, og i 1994 møtte hun treneren til dynamisklaget i United States Army Marksmanship Unit. Treneren sendte henne et anbefalingbrev og Julie gikk inn i den amerikanske hæren. I 1999 vant hun Lady-kategorien i USPSA Handgun-mesterskapet i Limited- og Open-divisjonene, og ble kåret til årets idrettsutøver i den amerikanske hærens skyteutvalg (USAMU).

I 2002 forlot Goloski den amerikanske hæren for å bli profesjonell skytter. Hun fikk kontrakt med Glock og begynte å konkurrere for dem. I 2006 ble Julie med i Team Smith & Wesson, og samme året vant hun Lady-kategorien i 3 divisjoner i USPSA Handgun-mesterskapene (Limited-10, Single Stack og Production). I 2011 vant hun Lady-kategorien USPSA Handgun-mesterskapet i Production- og Revolver-divisjonene. Hun har også gjort det bra i IDPA, Bianchi Cup og ICORE (revolver).

I 2012-sesongen av TV-serien *Top Shot* på History Channel deltok Golob som ekspert.

## Referanser
Gateway

**Gateway** referer ofte til: 
* En port eller portal

**Gateway** kan også vise til:

## Steder
* Gateway (romstasjon), romstasjon
* Gateway Arch nasjonalpark, nasjonalpark
* Ketchikan Gateway Borough, fylke
* Tower Gateway DLR-stasjon, stasjon
* Phoenix–Mesa Gateway lufthavn, lufthavn

## Teknologi
* Gateway (telekommunikasjon), maskinvarekomponent
* Border Gateway Protocol, protokoll
* Common Gateway Interface, protokoll
* Tenaska Gateway kraftverk, varmekraftverk

## Kunst og underholdning
* Gateway (Erik Wøllo-album), musikkalbum
* Gateway of India, monument
Todd Jarrett

**Todd Jarrett** er en amerikansk sportsskytter, instruktør og filmprodusent som tok gull i Open-divisjonen i 1996 IPSC Handgun World Shoot i Brasil. Han har vant også Open-divisjonen i det kontinentale panamerikanske IPSC Handgun-mesterskapet i 2000, og har vunnet 4 ganger Steel Challenge World Speed Shooting Championship i Limited-divisjonen (1998, 2003, 2005 og 2007). Han har også vunnet flere USPSA Handgun-mesterskap (Open i 1991, 1997, 1998, 2000, 2002 og 2003, Limited i 1997, Limited-10 i 2003 og Production i 2003).

I et intervju med et australsk skyttertidsskrift sa Todd at han startet konkurranseskytingen med bowlingkjegleskyting i 1983, og begynte deretter med IPSC-skyting på fredagskvelder i 1984 med kollegaer på en innendørsbane i Richmond. I et annet intervju uttalte han at han hadde skutt rundt 1.7 millioner skudd på trening mellom 1988 og 2001, og at han trente 2 timer hver dag i 10 år for komme opp til det nivået han er på.

## Sponsorater
Jarrett har vært sponset av våpenpodusentene Para-Ordnance og Dawson Precision og sikteprodusentene Crimson Trace og C-More.

## Videoer
* *Todd Jarrett's Instructional Video* (VHS)
* *Blackhawk's Pro-Tips with Todd Jarrett Season 1* (DVD)

Todd har også deltatt i mange kortere instruksjonsvideoer for pistolskyting på nettsteder som YouTube, LiveVideo, DownRangeTV og Google Video.

## Familie
Todd Jarret er fetter av løpskommentator og tidligere NASCAR-fører Dale Jarrett.

## Referanser
Djevelens marshal

***Djevelens marshal*** er en norsk roman, utgitt som bok nummer 9 i den 83 bind store serien om western-helten og US-marshalen Morgan Kane. Boka ble lansert i 1967, skrevet av forfatteren Kjell Hallbing under pseudonymet Louis Masterson, utgitt på forlaget Bladkompaniet.

Boka kom ut i forlagets pocketserie Stjernebøkene, som Stjerne-bok nr 327 og kostet tre kroner og femogtyve øre. 

I *Djevelens marshal* befinner Kane seg på ukjente trakter, fjernt fra den ville vesten. Først finner vi ham i Washington, der han slår i hjel tida med to senatorfruer og tre senatordøtre mens han avventer nye ordrer om marshal-oppdrag. Han blir reddet fra hovedstadens selskapsliv og fruktfat ved at marshall-sjefen sender han på en slags permisjon til et like lite typisk Kane-habitat: Florida. Der blir han kastet inn i en jernbanekrig så brutal at selv Kane rystes. I dette flerkulturelle samfunnet møter Kane revolvermennene Stuart Castle og Chet Indigo, dreper portugiseren Porto, dreper en mulatt, dreper minst syv seminoler og noen andre. Etter Washingtons senatorkvinnener ligger han senere med Stella Marchant og Welaka.

## Mottagelsen av boka
*Djevelens marshal* kom ut før Kane-serien var blitt den store salgsuksessen, da bøkene fortsatt ble utgitt i nokså normale pocket-opplag på 12-16000. Men da serien for alvor slo an rundt tre år senere måtte *Djevelens marshal* trykkes på nytt og på nytt... Mens den fortsatt ble utgitt i Bladkompaniets opprinnelige pocket-serie kom boka i minst fem opplag. I tillegg ble den solgt i hardcover-versjon da Bladkompaniet i årene 1972-1974 lanserte serien i innbundet utgave, med to bøker i hvert bind.

Og suksessen var ikke begrenset til Norge. Etter hvert kom *Djevelens marshal* på mange språk: I Sverige ble den gitt ut i 1971 på B. Wahlströms Bokförlag under tittelen *Duell till döds* og i England samme året på Corgi Books som *The devil's marshal*. I 1972 kom den i Danmark på Winther som *Djevelens marshal*, i Finland på Otava i 1973 som *Kuolema kannoilla*, i Frankrike i 1979 på Librairie des Champs-Elysées som *Le Marshal du diable* Island fikk sin utgave: *Lögregluforinginn*.

## Senere utgivelser
Da Bladkompaniet i 1991 ga ut serien på nytt besluttet man å publisere bøkene i kronologisk rekkefølge, der man begynte med Kanes fødsel og sluttet med *[[Den siste jakten]]*. Nå havnet *Djevelens marshal* i et dobbeltbind, i bok nr. 13, sammen med *[[Revolvermanns arv]]*. Da Bladkompaniet/Schibstedforlagene i årene 2002–2008 gjenutga bøkene i dobbelt-pocket kom *Djevelens marshal* i 2003 som bok 23 i bind 23–24. 

Etter at Aller forlag i 2008 tok over rettighetene kom bøkene fra 2009 enkeltvis, fortsatt i kronologisk rekkefølge, men med noen justeringer. Nå kom *Djevelens marshal* i 2011 som bok nr. 27, en utgivelse som året etter ble lansert som lydbok av Norsk lyd- og blindeskriftbibliotek, innlest av Jan Olav Simonsen. 

Plasseringen som bok 27 i serien er også beholdt i senere utgivelser, som i Cappelen Damms lydbokversjon fra 2020, lest inn av Torgeir Reiten.

## Referanser


## Kilder
* Atle Nielsen, Kjell Jørgen Holbye m. fl.: *Den store boka om Morgan Kane*, Aller forlag 2014, side 96–97.
Sølvtrans

**Sølvtrans** er et norsk skipsrederi etablert i 1986. Rederiet driver frakt av oppdrettsfisk og smolt. Sølvtrans hadde 450 ansatte og 33 skip i slutten av 2022. Hovedkontoret ligger i Ålesund.

## Virksomhet
Sølvtrans eier og drifter 33 brønnbåter per 2022. Sølvtrans frakter fisk mellom fiskeoppdrett og slakteri, og mellom forskjellige lokaliteter (oppdrett). Rederiet hadde 450 ansatte i midten av 2022. 

## Historie
Sølvtrans ble stiftet som Sølv Trans i 1986. I 1991 ble selskapet gjort om til aksjeselskap, og fikk sitt nåværende navn per 2022, Sølvtrans.

## Referanser


## Eksterne lenker
*
Bjørn S. Delebekk

**Bjørn Steinar Delebekk** (født 1964 i Skjeberg i Sarpsborg) er en norsk prisbelønnet pressefotograf og journalist for avisen *[[Verdens Gang]]*.

Delebekk har arbeidet for VG siden 1991. Han har vært fotojournalist for VG under en rekke olympiske leker, både sommer og vinter, fotball-VM, fotball-EM,  ski-VM, alpint-VM og Champions League. For sitt arbeid har han vunnet rundt 30 priser. «Pictures of the Year, International» i kategorien «sport, action» i 2015 og årets bilde i Norge i 1986 er blant største.

## Karriere
Delebekk hadde sitt første fotooppdrag for Sarpsborg Arbeiderblad (SA) allerede som  14-15-åring, da han dekket en fotballkamp på Skjeberg. Hans mor arbeidet for SA og la til rette for at sønnen fikk noen oppdrag. Han gikk på St. Olav videregående skole i Sarpsborg og tok sin fotografutdannelse ved Norsk Pressefotografskole i Fredrikstad fra 1983 til 1985.

Han arbeidet freelance frem til han fikk fast jobb som pressefotograf i Dagbladet i 1986. Det året vant han pris som årets bilde for bildet «Den satt!». I 1991 ble han ansatt som sportsfotograf i VG og han har beholdt den samme arbeidsgiver siden.

Delebekk er 75 prosent blind på det ene øyet.

## Priser
* 2015: «Pictures of the Year, International» i kategorien «sport, action»
* 1986: Årets bilde i Norge, «Den satt!»

## Referanser




## Eksterne lenker
Joshua Kenny

**Joshua Kenny** er britisk sportsskytter som tok bronse i Standard-divisjonen i 2018 IPSC Shotgun World Shoot. Tidligere på 2015 IPSC Shotgun World Shoot tok han gullmedalje i Standard Junior-kategorien. Han har også vunnet flere store haglestevner, inkludert UKPSA British Masters i 2015 og 2016, British Open i 2015 og 2016, og IPSC Central European Shotgun Open i 2016. Han ble britisk ungdomsmester i 2013, 2014 og 2015.

## Referanser
Roman Khalitov

**Roman Khalitov** er en russisk sportsskytter som tok gull i 2017 IPSC Rifle World Shoot i Manual-divisjonen, og sølv i 2015 IPSC Shotgun World Shoot i Open-divisjonen. I hagle-VM i 2018 ble han nummer 5 i Open-divisjonen med 94.19&nbsp;% av vinneren. Han har også 4 pallplasseringer fra det russiske IPSC-haglemesterskapet (2015, 2016, 2017 og 2018), og en sølvmedalje fra det russiske IPSC-håndvåpenmesterskapet (2015).

## Referanser
Anthony Blanc

**Anthony Blanc** (opprinnelig **Antoine Blanc**; født 11. oktober 1792 i Sury-le-Comtal i département Loire i Frankrike, død 20. juni 1860 i New Orleans og USA) var en fransk katolsk geistlig og erkebiskop av New Orleans.
## Liv og virke
### Prest
Anthony Blanc ble presteviet den 22. juli 1816 av biskop Louis-Guillaume-Valentin Dubourg. I 1817 ankom han Annapolis i Maryland. Blanc var deretter i en årrekke misjonær i Louisiana. I 1831 ble han generalvikar for bispedømmet New Orleans, utnevnt av biskop Leo-Raymond de Neckere. Da de Neckere døde i 1833, ble Blanc apostolisk administrator.

### Biskop av New Orleans
Den 19. juni 1835 utnevnte pave Gregor XVI til biskop av New Orleans. Biskopen av Saint Louis, Joseph Rosati C.M., bispeviet ham den 22. november samme år; medkonsekratorer var biskopen av Mobile, Michael Portier, og biskopen av Cincinnati, John Baptist Purcell.

Blancs kirkelige jurisdiksjon omfattet statene Louisiana og Mississippi, og Texas kom i tillegg i 1838. Senere ble territoriet redusert når bispedømmet for Mississippi ble etablert.

Den 19. juli 1850 utnevnte pave Pius IX til erkebiskop av New Orleans. I 1853 ble bispedømmet Natchitoches opprettet i den nordige delen av Louisiana. Veksten av katolikker i New Orleans og hele regionen tok hele biskop Blancs oppmerksomhet. Flere nye menigheter ble etablert i hans periode i New Orleans enn under noen annen periode.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Kardinal Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1753–1816)*1775
* Biskop Louis-Guillaume-Valentin Dubourg (1766–1833) *1815
* Biskop Joseph Rosati (1789–1843) *1824
* Biskop *Anthony Blanc* (1792–1860) *1835

## Referanser
2022 IPSC Handgun World Shoot

**2022 IPSC Handgun World Shoot XIX** ble arrangert i Thailand fra 27. november til 3. desember. Mesterskapet bestod av 30 øvelser fordelt på 5 områder, og var hadde CZ som hovedsponsor. Stevnet hadde en kapasitet på 1600 skyttere, og 1345 skyttere fullførte fra 73 land. Det var det første verdensmesterskapet med de populære Production Optics-divisjonene, og var det nittende IPSC Handgun World Shoot. Rune Vikeby tok gull i super senior-kategorien i Production Optics Lite.

## Historie
Mesterskapet var opprinnelig planlagt å arrangeres i 2020. På grunn av koronapandemien ble det først utsatt til november / desember 2021, men på grunn av den uforutsigbare korona-situasjonen ble det utsatt enda en gang til 2022, samtidig som gjenåpningen av det thailandske kongeriket.

## Bane og klima
Stevnet ble arrangert på den nybygde skytebanen til det thailandske skytterforbundet. Byen Pattaya er feriehovedstaden i Thailand, og skytebanen ligger ca. 30&nbsp;km fra Pattaya-stranden, som er en av Asias største feriestrender. Tidspunktet ble satt til slutten av november og starten av desember, som sammenfaller med starten på den kjølige årstiden i Thailand som er relativt varm og tørr. Forventet daglig gjennomsnittstemperatur var rundt 26 grader med en relativ fuktighet på 70-75%.

## Resultater

### Production
Production-divisjonen hadde størst stevnedeltakelse med 341 skyttere (25.4%). Den ble vunnet av franskmannen Eric Grauffel som dermed tok sin åttende verdensmesterskaps-tittel i overall-kategorien. Regjerende verdensmester Ben Stoeger stilte ikke til mesterskapet.

;Individuelt:

### Open
Open-divisjonen hadde nest størst stevnedeltakelse med 333 skyttere (24.8%).
;Individuelt:

### Standard
Standard-divisjonen hadde tredje størst stevnedeltakelse med 234 skyttere (17.4%).

;Individuelt:

### Production Optics
Production Optics-divisjonen hadde fjerde største stevnedeltakelse med 207 skyttere (15.4%).
;Individuelt:

### Classic
Classic-divisjonen hadde femte største stevnedeltakelse med 126 skyttere (9.4%).
;Individuelt:

### Production Optics Light
Production Optics Light-divisjonen hadde nest stjette største stevnedeltakelse med 58 skyttere (4.3%).
;Individuelt:

### Revolver
Revolver-divisjonen hadde nest minste stevnedeltakelse med 46 skyttere (3.4%).
;Individuelt:

## Se også
* IPSC Rifle World Shoots
* IPSC Shotgun World Shoots

## Referanser


## Eksterne lenker
* Official Match Results | 2022 IPSC Handgun World Shoot
Gabriele Kraushofer

**Gabriele Kraushofer** (født **Gabriele Glaser**) er en østerriksk sportsskytter som tok gull i Open Lady-kategorien i 2005 IPSC Handgun World Shoot. Hun har også vunnet det europeiske håndvåpenmesterskapet i Open Lady-kategorien 6 ganger (1995, 1998, 2001, 2004, 2007 og 2010), og er 23 ganger østerriksk håndvåpenmester i Lady-kategorien.

## Referanser


## Eksterne lenker
* Offisiell hjemmeside
Kim Leppänen

**Kim Leppänen** (født 12. april 1989) er en finsk sportsskyter som tok gullmedalje i Manuell-divisjonen i 2015 IPSC Shotgun World Shoot, og var med på det finske laget sammen med Jaakko Viitala, Ari Matero og Mikael Ekberg som tok laggull.

## Referanser
Moderaterne

**Moderaterne** er et politisk parti i Danmark offisielt stiftet den 5. juni 2022 av Lars Løkke Rasmussen. Partiet har partibokstav M.

Partiet stilte til valg ved folketingsvalget i 2022 og fikk 9,3 % av stemmene og 16 mandater i Folketinget. Den 15. desember 2022 dannet partiet sammen med  Socialdemokratiet og Venstre Mette Frederiksens andre regjering med Mette Frederiksen som statsminister. 

## Referanser


## Eksterne lenker
* 
*
Tatsuya Sakai

**Tatsuya Sakai** er en japansk sportsskytter som i 2004 vant Steel Challenge World Speed Shooting Championship. Siden håndvåpen ikke kan kjøpes lovlig av sivile i Japan trente han hjemme ved hjelp av en airsoftpistol. Én måned før mesterskapet dro han til California for å trene med en ekte pistol, og endt opp med å ta gullmedaljen 0,59 sekunder foran stormesteren KC Eusebio.

## Referanser
Travis Tomasie

**Travis Tomasie** er en amerikansk sportsskytter og instruktør som tok gull i Standard-divisjonen i 2008 IPSC Handgun World Shoot og bronse i Standard-divisjon i VM i 2005. Han har også vært lagkapten for det amerikanske landslaget i Standard-divisjonen som har tatt laggull flere ganger, og har flere gull fra flere amerikanske USPSA Handgun-mesterskap.

Tomasie har en bakgrunn fra den amerikanske hæren og er tidligere medlem av United States Army Marksmanship Unit (USAMU). Han deltatt i flere episoder på TV hvor han har hatt fremtredende roller på *[[MythBusters]]*, *Shooting USA*, *Gallery of Guns* og en rekke andre programmer. Han har tidligere skutt for Remington, og konkurrerer nå for Masterpiece Arms. 

## Referanser
Adam Tyc

**Adam Tyc** (født 5. september 1986) er en tsjekkisk sportsskytter som tok historiens to første gullmedaljer i VM i IPSC Production-divisjonen, i henholdsvis 2005 og 2008. På verdensskytingen i 2005 var han bare 18 år gammel, og ble også kronet juniorverdensmester. Han er også to ganger europamester med håndvåpen (2004 og 2007), og har flere tsjekkiske mesterskapstitler med pistol. Adam har vært medlem av CZ sitt fabrikklag.

## Referanser
Roberto Vezzoli

**Roberto Vezzoli** er en italiensk sportsskytter som tok gullmedalje i 2015 IPSC Shotgun World Shoot i Standard-divisjonen. I det europeiske håndvåpenmesterskapet tok han bronse i Modified-divisjonen i 2010, og sølv i Classic-divisjonen i 2013. Han har også totalt 5 italienske mesterskapstitler. Fra 2018 ble han lagkaptein for håndvåpen på Beretta Shooting Team, og har bidratt til utviklingen av Beretta 92X Performance som er spesielt utviklet for konkurranseskyting.

## Referanser


## Eksterne lenker
* Video av Roberto Vezzoli på 2015 IPSC Shotgun World Shoot (YouTube)
Jose Vidanes

**Jose Claudio "Jojo" Vidanes** er en amerikansk sportsskytter fra California som tok gullmedalje i Modified-divisjonen i 2008 IPSC Handgun World Shoot. I Senior-kategorien tok han også gullmedalje i 2017 IPSC Rifle World Shoot i Open-divisjonen og sølvmedalje i Open-divisjonen i 2018 IPSC Shotgun World Shoot.

Jojo begynte å konkurrere aktivt rundt 1990, og vant en rekke nasjonale IPSC-mesterskap allerede i 1993 og 1994.

## Referanser


## Eksterne lenker
* Jojo Vidanes | 2018 IPSC Shotgun World Shoot (Frankrike) - YouTube
Lars Vestrum Olsson

**Lars Vestrum Olsson** (født 1973) er en norsk tidligere fotballspiller. Han var som regel midtbanespiller.

Vestrum Olsson debuterte i Eliteserien for Mjøndalen. 21. juni 1992 kom det første målet, men laget tapte 4-1 mot Start. Mjøndalen rykket ned ved sesongslutt. I 1993 gikk Vestrum Olsson til Strømsgodset, hvor han spilte 23 kamper. Han var med på laget som nådde finalen i norgescupen, men de tapte 2–0 for Bodø/Glimt. Senere spilte han for Asker. Han var også blant dem som ble innkalt til U-20-VM i fotball 1993.

## Referanser


## Eksterne lenker
*
Simon Racaza

**Simon "J.J." Racaza** (født 16. April 1980 i Cebu City, Filippinene) er en filippinsk-amerikansk sportsskytter som tok sølv i Open-divisjonen i 2011 IPSC Handgun World Shoot og sølv i Production-divisjonen i 2014 IPSC Handgun World Shoot. Han deltok også i kvalifiseringen til det amerikanske gulllaget for 2010 ISSF World Shooting Championships. I 2010 var han med i sesong 1 av History Channel sin serie *Top Shot* hvor han endte på tredjeplass. I sesong 2 var han med som trener i en av utfordringene sammen med Blake Miguez. Han har vært sponset av Limcat, som også har designet en egen pistol for Racaza kalt Razorcat Racing Gun.

Racaza er uteksaminert med en grad i informasjonssystemer for forretningsledelse fra Seton Hall University. Han har jobbet som agent for det amerikanske sikkerhetsdepartementet.

## Referanser


## Eksterne lenker
*
Teemu Rintala

**Teemu Rintala** (født 1987) er en finsk sportsskytter som tok gullmedalje i Open-divisjonen i 2017 IPSC Rifle World Shoot og gullmedalje i Modified-divisjonen i 2018 IPSC Shotgun World Shoot. Han har også en bronsemedalje fra 2015 IPSC Shotgun World Shoot. Iløpet av 2010-årene har Rintala vært en av de beste IPSC rifle- og hagleskytterne i Europa med gode plasseringer i finske, nordiske og europeiske mesterskap. Rintala skyter for Astro Sweden Rifle Team (tidligere GP Rifle Team), og ved siden av skytingen jobber han som arborist.

## Referanser
Den sårede mannen

***Den sårede mannen*** (originaltittel: *l'Homme blessé*) er et fransk dramafilm fra 1983 regissert av Patrice Chéreau. Hovedrollene spilles av Jean-Hugues Anglade og Vittorio Mezzogiorno og manus er skrevet av Chéreau i samarbeid med Hervé Guibert. 

## Medvirkende
* Jean-Hugues Anglade : Henri
* Vittorio Mezzogiorno : Jean Lerman
* Roland Bertin : Bosmans
* Lisa Kreuzer : Elisabeth
* Annick Alane : la mère d'Henri
* Sophie Edmond : la sœur d'Henri
* Claude Berri : le client
* Gérard Desarthe : l'homme qui pleure 
* Hammou Graïa : le jeune homme de la gare 
* Armin Mueller-Stahl : Le père d'Henri 

## Referanser


## Eksterne lenker
*
Michael Voigt

**Michael Paul Voigt** (23. september 1958 – 24. mars 2018) var en amerikansk sportsskytter og våpensmed som tok flere medaljer i IPSC Handgun World Shoot. Han tok bronse i Open-divisjonen i 1993, gull i Standard-divisjonen i 1999, sølv i Standard-divisjonen i 2002, og bronse i Modified-divisjonen i 2008. I tillegg tok han 2 medaljer i kontinentale IPSC hagle-mesterskap, og han har konkurrert i USPSA multigun hvor han har vunnet medaljer 14 ganger. I 2016 giftet han seg med Maggie Reese.

Fra 2000 til 2012 var han president av United States Practical Shooting Association.

Michael Voigt var også innflytelsesrik i dannelsen av Strayer Voigt, Inc og deres merkevare Infinity Firearms, som er en variant av modulære dobbeltradede 1911-pistoler, også kalt 2011. Strayer-Voigt, Inc. ble startet i juni 1994 da grunnleggeren Sandy Strayer forlot STI International, Inc for å danne sitt eget selskap, og slo seg deretter sammen med Michael Voigt som bidro både som profesjonell skytter og våpensmed. Senere arbeidet Michael for Surefire LLC med utvikling av lyddempere, samt i utviklingsavdelingen til Safariland.

Michael døde i 2018 av kreft.

## Referanser


## Eksterne lenker
* Offisiell hjemmeside
Tim Yackley

**Timothy Yackley** (født juli 1998) er en amerikansk sportsskytter som konkurrerer i dynamisk sportsskyting og palma-langholdsskyting. Han hadde sitt internasjonale gjennombrudd da han tok bronsemedalje i Standard Junior-kategorien i 2015 IPSC Shotgun World Shoot i Italia. Etter å ha tatt steget opp fra junior-kategorien kom han på 10. plass i Open-divisjonen i rifle-VM i 2017 , og 7. plass i Standard-divisjonen i hagle-VM i 2018 hvor han samtidig hjalp det amerikanske laget med å vinne en sølvmedalje. 

Hans skytekarriere startet da han deltok på en juniorleir arrangert av USPSA i 2011, og deretter en juniorleir arrangert av MGM i 2012. Høsten 2012 begynte han å konkurrere aktivt i multigun. Han ble juniormester i Bianchi Cup 4 år på rad fra 2015 til 2018. Tim reiser rundt i USA med familien, som også går under kallenavnet "Yackley 5" (Mark, Becky, Tim, Sean og Andrew), hvor alle fem konkurrerer aktivt i en rekke skytedisipliner.

## Referanser
Lena Miculek

**Lena Miculek** er en amerikansk sportsskytter som tok gullmedalje i Open Lady-kategorien i 2017 IPSC Rifle World Shoot. Hun har også tre gullmedaljer fra Standard Lady-kategorien i IPSC Shotgun World Shoot (2012, 2015 og 2018). Hun er datter av IPSC Revolver-verdensmester Jerry Miculek og Handgun Lady Open-verdensmester Kay Clark Miculek, hvis bror var børsemakeren Jim Clark fra Clark Custom Guns. Miculek har konkurrert siden hun var 8 år gammel, og begynte å konkurrere aktivt i 2011. Hun var tidligere gift med Brock Afentul og het da Lena Miculek-Afentul.

## Referanser
Ricardo López Tugendhat

**Ricardo López Tugendhat** (født 24. mai 1977 i Quito) er en 3 ganger verdensmester i IPSC revolver (2008, 2011, 2014) som kommer fra Ecuador. Han begynte å skyte i en alder av 14 år,  og spesialiserte seg i den vanskelige revolver-divisjonen ettersom dette var det eneste våpenet faren hans eide. Fra begynnelsen viste han eksepsjonelle evner for sporten, og har fra han var 15 år gammel vunnet nesten hvert eneste nasjonale mesterskap i Ecuador. 

## Referanser
Dominic Meier

**Dominic Meier** er en sveitsisk sportsskytter som har vunnet det sveitsiske IPSC-mesterskapet 8 ganger. Han ble en del av det sveitsiske landslaget i slutten av 1993, og er til den dag i dag en av de mest suksessfulle IPSC-skytterne fra Sveits.

## Referanser
Storm over Sonora

***Storm over Sonora*** er en norsk roman, utgitt som bok nummer 12 i den 83 bind store serien om western-helten og US-marshalen Morgan Kane. Boka ble lansert i 1967, skrevet av forfatteren Kjell Hallbing under pseudonymet Louis Masterson, utgitt på forlaget Bladkompaniet.

Boka kom ut i forlagets pocketserie Stjernebøkene, som Stjerne-bok nr. 339 og kostet tre kroner.

*Storm over Sonora* er lagt til Mexico, der Sonoras fattigbønder gjør revolt mot president Porfirio Diaz. En gruppe revolusjonære forsøker å styrte presidenten. Mexico og Mexicos revolusjonære må imidlertid klare seg gjennom store deler av boka uten assistanse av Kane. Han er sanseløst forfylla, fysisk nede og psykisk knekt etter at Allison MacKay døde i forrige bok. Hans kamerat og marshalkollega Ed Zachary må trå til for å stable han på beina. Men som vanlig er Kanes vei opp fra stupfylla og bunnen kort. Snart blir han både kjent med revolusjonsgruppene i fjellene og i stand til å delta i bokas handling.

## Mottagelsen av boka
*Storm over Sonora* kom ut før Kane-serien var blitt den store salgsuksessen, da bøkene fortsatt ble utgitt i nokså normale pocket-opplag på 12-16000. Men da serien for alvor slo an rundt tre år senere måtte *Storm over Sonora* trykkes på nytt og på nytt... Mens den fortsatt ble utgitt i Bladkompaniets opprinnelige pocket-serie kom boka i minst fire opplag. I tillegg ble den solgt i hardcover-versjon da Bladkompaniet i årene 1972-1974 lanserte serien i innbundet utgave, med to bøker i hvert bind.

Og suksessen var ikke begrenset til Norge. Etter hvert kom *Storm over Sonora* på mange språk: I Sverige ble den gitt ut i 1971 på B. Wahlströms Bokförlag under tittelen *Storm över Sonora* og i England samme året på Corgi Books som *Storm over Sonora*. I 1972 kom den i Danmark på Winther som *Storm over Sonora*, i Finland på Otava i 1973 som *Myrsky Sonorassa*, i Frankrike i 1979 på Librairie des Champs-Elysées som *Tempête sur le Sonora*. Island fikk sin utgave: *Stormur yfir Sonora*.

## Senere utgivelser
Da Bladkompaniet i 1991 ga ut serien på nytt besluttet de å publisere bøkene i kronologisk rekkefølge, der man begynte med Kanes fødsel og sluttet med *[[Den siste jakten]]*. Nå havnet *Storm over Sonora* i et dobbeltbind, i bok nr. 14, sammen med *[[Hevn!]]*. Da Bladkompaniet/Schibstedforlagene i årene 2002–2008 gjenutga bøkene i dobbelt-pocket kom *Storm over Sonora* i 2004 som bok 26 i bind 25–26. 

Etter at Aller forlag i 2008 tok over rettighetene kom bøkene fra 2009 enkeltvis, fortsatt i kronologisk rekkefølge, men med noen justeringer, Nå kom *Storm over Sonora* i 2012 som bok nr. 31, en utgivelse som samme året ble lansert som lydbok av Norsk lyd- og blindeskriftbibliotek, innlest av Jan Olav Simonsen.

Plasseringen som bok 31 i serien er også beholdt i senere utgivelser, som i Cappelen Damms lydbokversjon fra 2020, lest inn av Torgeir Reiten.

## Referanser


## Kilder
* Atle Nielsen, Kjell Jørgen Holbye m. fl.: *Den store boka om Morgan Kane*, Aller forlag 2014, side 102–103.
Nikolay Dahr

**Nikolay Fridtjof Dahr** (født 1987) er en norsk svartmetallmusiker (vokalist) fra Oslo, kjent under artistnavnet «HansFyrste». 

Sammen med Erik «HaaN» Sæther er Dahr grunnlegger av bandet Svarttjern. Han har også sunget med Ragnarok.

Dahr er tidligere barne- og ungdomsskuespiller, med roller i Lekestue (2002) og Søsterens verden (1999) samt en birolle i Fjortis.

## Referanser


## Eksterne lenker
*
Aase Refsnes

**Aase Refsnes** (født 1984) er en norsk politiker fra Berg i Oslo, bosatt i Leines i Steigen, som representerer Sosialistisk Venstreparti. Refsnes ble valgt til ordfører i Steigen for perioden 2019–2023, og senere gjenvalgt for perioden frem til 2027

Refsnes er utdannet økonom med bachelor fra Universitetet i Bergen og master fra Copenhagen Business School i København.
Hun var ansatt som rådgiver i Naturvernforbundet fra 2011 til 2014, og ble deretter prosjektmedarbeider for *Lev i Steigen* frem til hun ble heltidspolitiker i 2017. Fra 2017 til 2019 var hun fylkesråd for kultur, miljø og folkehelse i Nordland, og i 2019 ble hun valgt inn i kommunestyret i Steigen som representant fra SV.

## Referanser
Chris Tilley

**Michael Christopher Tilley** (født 6. mai 1985 i Winston-Salem, Nord-Carolina) er en amerikansk sportsskytter og stormester i USPSA. Han tok gullmedalje i Open Junior-kategorien i IPSC Handgun World Shoot i 2002 og 2005. Han er også kjent for å ha deltatt i sesong 2 av History Channel sin TV-serie *Top Shot*.

Chris viste interesse for og dyktighet med skytevåpen fra veldig ung alder, og da Chris var 11 år gammel bygde faren hans en innendørs skytebane i Raleigh, Nord-Caroline, hvilket gav Chris muligheten til å trene på skyting. Ett år etterpå som 12 år gammel begynte han å konkurrere i IPSC-stevner.

Tilley nevner at en av farens første ansatte, en tidligere marineinfanterist ved navn Cazz, hadde en betydelig innflytelse på hans sportsskytekarriere. Cazz tok Tilley med på hans IPSC-stevne, og drog ham med videre i konkurranseskyting. Som 14 år gammel ble Tilley stormester i USPSA, hvilket gjorde han til en av de yngste stormestrene i historien.

I 2011 vant han områdetittelen i USPSA Area 6 i Open-divisjonen fremfor Max Michel. I september samme år tok han en 6. plass i IPSC Handgun World Shoot i Hellas.

I 2016 tok han 1. plass i Open-divisjonen som gjesteskytter i IPSC Australasia Championship. Tilley jobber som våpenhandler og skyteinstruktør.

## Referanser


## Eksterne lenker
* Chris Tilley Bio på History Channel
*
Rio Grande (Kane-bok)

***Rio Grande*** er en norsk roman, utgitt som bok nummer 17 i den 83 bind store serien om western-helten og US-marshalen Morgan Kane. Boka ble lansert i 1968, skrevet av forfatteren Kjell Hallbing under pseudonymet Louis Masterson, utgitt på forlaget Bladkompaniet.

Boka kom ut i forlagets pocketserie Stjernebøkene, som Stjerne-bok nr. 356 og kostet tre kroner og femti øre.

I *Rio Grande* er handlingen lagt til 1890, med en knust Kane, etterlatt i meningsløsheten nå når hans kjære Linda er død. Kane har intet å vinne, intet å tape og kan like godt dø i kamp som å drikke seg i hjel. Med det utgangspunktet drar han ut for å redde en bortført kvinne fra skurken La Guardia. Da han finner henne viser det seg imidlertid at hun er såpass inntatt i kjeltringen at hun helst ikke vil returnere til ektemannen. Slik ruller Hallbing opp Stockholmsyndromet, flere år før begrepet ble skapt! 

Den alt annet enn stabile Kane dreper sju (hvorav flere ubevæpnede) i denne boken, men med Linda i bakhjernen ligger han ikke med en eneste kvinne.

## Mottagelsen av boka
*Rio Grande* kom ut før Kane-serien var blitt den store salgsuksessen, da bøkene fortsatt ble utgitt i nokså normale pocket-opplag på 12-16000. Men da serien for alvor slo an et par år senere måtte *Rio Grande* trykkes på nytt og på nytt... Mens den fortsatt ble utgitt i Bladkompaniets opprinnelige pocket-serie kom boka i minst fire opplag. I tillegg ble den solgt i hardcover-versjon da Bladkompaniet i årene 1972-1974 lanserte serien i innbundet utgave, med to bøker i hvert bind.

Og utgivelsene var ikke begrenset til Norge. Etter hvert kom *Rio Grande* på flere språk - med tittelen i behold. I 1972 kom den i England på Corgi Books, i 1973 kom den i Danmark på Winther og samme året i Finland på Otava. Også Island fikk sin *Rio Grande*.

## Senere utgivelser
Da Bladkompaniet i 1991 ga ut serien på nytt besluttet de å publisere bøkene i kronologisk rekkefølge, der man begynte med Kanes fødsel og sluttet med *[[Den siste jakten]]*. Nå havnet *Rio Grande* i et dobbeltbind, i bok nr. 17, sammen med *[[Bravado]]*. Da Bladkompaniet/Schibstedforlagene i årene 2002–2008 gjenutga bøkene i dobbelt-pocket kom *Rio Grande* i 2004 som bok 31 i bind 31–32. 

Etter at Aller forlag i 2008 tok over rettighetene kom bøkene fra 2009 enkeltvis, fortsatt i kronologisk rekkefølge, men med noen justeringer, Nå kom *Rio Grande* i 2012 som bok nr. 35, en utgivelse som året etter ble lansert som lydbok av Norsk lyd- og blindeskriftbibliotek, innlest av Jan Olav Simonsen.

Plasseringen som bok 35 i serien er også beholdt i senere utgivelser, som i Cappelen Damms lydbokversjon fra 2020, lest inn av Torgeir Reiten.

## Referanser


## Kilder
* Atle Nielsen, Kjell Jørgen Holbye m. fl.: *Den store boka om Morgan Kane*, Aller forlag 2014, side 122–123.
Madam Auring

**Aurea Elfero**, bedre kjent som **Madam Auring** (født 11. mars 1940, død 30. oktober 2020), var en filippinsk spåkone og skuespillerinne. Ifølge hun selv skal hun ha vært en av de fem mest kjente kvinnene i Asia i 1990-årene. Hun døde 30. oktober 2020, 80 år gammel. Hun skal ha forutsett suksessen til flere skuespillere og politikere, og skal ha blitt kjent i 1970-årnene som følge av å ha forutsett at Amparo Muno vant Miss Universe i 1974 og Muhammad Alis seier over Joe Frazier i 1975. Det var Muhammed Ali som skal ha gitt henne kallenavnet Madam Auring etter denne hendelsen.

## Referanser


## Eksterne lenker
*
John Martin Henni

**John Henni** (egentlig **Johann Martin Henni** eller **Johannes Martin Hänni**; 1805–1881) var den første katolske erkebiskopen av Milwaukee, og en innflytelsesrik skikkelse.
## Liv og virke
### Bakgrunn
Johann Martin Henni ble uteksaminert fra gymnasiet i St. Gallen i 1823 og gikk på *lyceum* i Luzern årene 1824-1826.SDå studerte han filosofi og teologi ved universitetet La Sapienza i Roma til 1828.
### Misjonær, prest
I 1828, under påvirkning av den hannoveranske misjonær Friedrich Rese, emigrerte han til Amerika, ble ordinert til prest den 2. februar 1829 i Bardstown i Kentucky. Han dro som n vandrende misjonær rundt etter de utspredte katolikker, pesielt i Ohio, og var nærliig opptatt av de tysktalende.

I 1837 grunnla han landets første tyskspråklige katolske ukeavis, *Der Wahrheits-Freund*, i Cincinnati i Ohio.
### Biskop av Milwaukee
Den 28. november 1843 ble han utnevnt til biskop av Milwaukee. Den 19. mars 1844 ble han ordinert til biskop i Cincinnati av biskopen av Cincinnati, John Baptist Purcell. Medkonsekratorer var biskop av Pittsburgh, Michael O'Connor S.J. og biskopen av Nashville, Richard Pius Miles, O.P.

Henni var en av grunnleggerne av av Marquette University, som åpnet dørene to dager før hans død. Han var også en av grunnleggerne av *St. Francis Seminary* i St. Francis i Wisconsin, og var i stand til å overtale flere ordenssamfunn til å etablere seg i Milwaukee.

Johann Martin Henni deltok på  Det første Vatikankonsil.

### Erkebiskop av Milwaukee
På grunn av biskop Henni innsats særlig for tysktalende katolikker i Wisconsin, etablerte pave Pius IX i februar 1875 kirkerovinsen Milwaukee og eleverte bispedømmet til erkebispedømme med Henni som den første erkebiskopen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Benedict Joseph Flaget, P.S.S. (1763-1850) *1810
* Erkebiskop James Whitfield (1770-1834) *1828 
* Biskop John Baptist Purcell (1800-1883) *1833
* Erkebiskop *John Martin Henni* (1805-1881) *1844

## Referanser